એક વાર ફરી જેલની અંદર છોટા રાજનની સુરક્ષાને લઇને સવાલો ઊભા થયા છે. તેવી ખબરો આવી રહી છે કે દિલ્હીના ટોપ ગેંગસ્ટર નીરજ બવાના ડી કંપનીના ઇશારે રાજનને મારવાની પ્લોટિંગ કરી રહ્યા છે. તિહાર પ્રશાસનને આ અંગે બે સપ્તાહ પહેલા ખબર પડી. જે પછી તેણે રાજનની સુરક્ષા વધારી દીધી છે. જો કે પ્રશાસનનું કહેવું છે કે રાજનની સુરક્ષા માટે ખાસ ગાર્ડ રાખવામાં આવી રહ્યા છે. અને સરકાર આ મામલે કોઇ પણ રિસ્ક લેવા નથી માંગતી. નોંધનીય છે કે જેલ નંબર 2ના ખાસ સેલમાં રાજનને રાખવામાં આવી રહ્યો છે. અને રાજન સુધી પહોંચવું કોઇના પણ માટે સરળ નથી.